诵持大悲神咒者,不被如是十五种恶死也。
得十五种善生者:
一者,所生之处,常逢善王。
二者,常生善国。
三者,常值好时。
四者,常逢善友。
五者,身根常得具足。
六者,道心纯熟。
七者,不犯禁戒。
八者,所有眷属,恩义和顺。
九者,资具财食,常得丰足。
十者,恒得他人,恭敬扶接。
十一者,所有财宝,无他劫夺。
十二者,意欲所求,皆悉称遂。
十三者,龙天善神,恒常拥卫。
十四者,所生之处,见佛闻法。
十五者,所闻正法,悟甚深义。
若有诵持大悲心陀罗尼者,得如是等十五种善生也。